stanford-oval/wikipedia huggingface dataset:
אריק מקסים צ'ופו-מוטינג
קריירת מועדונים > באיירן מינכן

ב-5 באוקטובר 2020 חתם צ'ופו-מוטינג בבאיירן מינכן לעונה אחת, לאחר שעבר אליה בהעברה חופשית. ב-27 בפברואר 2021 כבש שער בכורה ביניצחון קבוצתו 1–5 על פ.צ. קלן. צ'ופו-מוטינג היווה גיבוי לאורך עונת 2020/21 לרוברט לבנדובסקי מהספסל, ומיעט לשחק. באפריל 2021 נפצע לבנדובסקי, וצ'ופו-מוטינג הוקפץ להרכב הראשון של באיירן מינכן, במשחקי רבע גמר ליגת האלופות מול קבוצתו הקודמת, פריז סן ז'רמן. צ'ופו מוטינג הבקיע שער אחד בכל משחק, בהפסד של באיירן 2–3 באליאנץ ארנה, ובניצחון 0–1 בפארק דה פראנס, אך באיירן וצ'ופו מוטינג הודחו בשלב זה בעקבות חוק שערי החוץ.
ב-4 ביוני 2021 האריך את חוזהו בבאיירן עד 2023.
קריירה בינלאומית

צ'ופו-מוטינג שיחק בנבחרות הצעירות של גרמניה, והשתתף עם נבחרת גרמניה בכדורגל עד גיל 21 באליפות אירופה בכדורגל עד גיל 21 - 2011. עם זאת, כבר בשנת 2010 הצהיר צ'ופו-מוטינג שהוא מעוניין לשחק בנבחרת קמרון, על אף שנולד בגרמניה. עניין זה עורר מאוחר יותר תרעומת גדולה בהתאחדות הכדורגל התוניסאית, שנבחרתה, נבחרת תוניסיה, שהתחרתה עם קמרון במוקדמות מונדיאל 2014 והפסידה לה בפלייאוף העלייה, טענה שהדבר אסור על פי חוקי פיפ"א, ששחקן שנולד וייצג מדינה אחרת עד גיל 21, יוכל להחליף את נבחרתו. פיפ"א דחתה את עתירת ההתאחדות התוניסאית, מאחר שצ'ופו-מוטינג סיים את מחויבויותיו בכל העניינים הביורוקרטיים לפני שהחל לשחק בנבחרת קמרון, ועל כן המעבר הוא חוקי. צ'ופו-מוטינג נכלל בסגל קמרון למונדיאל 2010, בו פתח בשני משחקים בשלב הבתים, ולמונדיאל 2014, בו פתח בשלושה משחקים. בשני המונדיאלים הודחה קמרון בשלב הבתים עם אפס נקודות. צ'ופו-מוטינג השתתף עם נבחרת קמרון גם בגביע אפריקה לאומות 2015, שגם בו הודחה קמרון בשלב הבתים, לאחר שצברה שתי נקודות. לגביע אפריקה לאומות 2017, בו זכתה קמרון, צ'ופו-מוטינג לא זומן. בהמשך, צ'ופו-מוטינג וקמרון לא הצליחו להעפיל למונדיאל 2018, אך כן העפילו לגביע אפריקה לאומות 2019, שם הודחו בשמינית הגמר לאחר הפסד 2–3 לניגריה. בשנת 2022 נטל חלק בגביע אפריקה לאומות 2021, וסיים עם קמרון במקום השלישי.
נכלל בסגל נבחרת קמרון לטורניר מונדיאל 2022.
תארים > פריז סן ז'רמן

אליפות ליגת העל הצרפתית בכדורגל: 2018/19, 2019/20
הגביע הצרפתי: 2019/20
גביע הליגה הצרפתית: 2019/20
תארים > באיירן מינכן

אליפות גרמניה: 2020/2021,2021/2022, 2022/2023
גביע העולם למועדונים: 2020
הסופר קאפ הגרמני: 2021, 2022
לעוף על המיליון

| --- | --- |

 סוגה:  שעשועון טלוויזיה
 יוצרים:  עמית סטרטינר  איתן בראון, אורי דרור
 מנחים:  ירון ברובינסקי
 פרסים:  עד מיליון ש"ח או מכונית
 ארץ מקור:  ישראל ישראל
 שפות:  עברית
 מספר עונות:  7
 מספר פרקים:  125
 הפקה
 מפיק:  ליסה שילוח
 חברת הפקה:  יולי אוגוסט הפקות
 עורכים:  איתן בראון (עונות 1-3) אורי דרור (עונות 4–7)
 אתר צילומים:  אולפני ברודקאסט חולון
 אורך פרק:  45 דקות
 שידור
 רשת שידור:  ערוץ עשר (2010–2019) ערוץ 13 (2019–) ערוץ השעשועונים (ש.ח)
 פורמט (תמונה):  4:3 (עונות 1–4) 16:9 (עונה 5–)
 תקופת שידור מקורית:  20 בדצמבר 2010 – הווה
 קישורים חיצוניים
 https://13tv.co.il/entertainment/lauf-al-hamilion/
 דף התוכנית ב-IMDb
לעוף על המיליון הוא שעשועון טלוויזיה ישראלי בהנחיית ירון ברובינסקי. התוכנית שודרה במשך 6 עונות בערוץ עשר, והחל מהעונה ה-7 משודרת בערוץ 13. החל מדצמבר 2020 משודרת התוכנית בשידורים חוזרים בערוץ השעשועונים.
פורמט התוכנית נמכר להפקה בספרד (שם זכתה להצלחה) וגם לרשת NBC האמריקאית ו-Sat.1 הגרמנית. בהמשך נמכרה לסין, הונג קונג, הונגריה, ברזיל, טורקיה ואיטליה.
בתוכנית הופיעה רביעיית מיתר עד לעונתה השישית, היא ניגנה את מוזיקת הפתיחה והסיום וכן קטעי מעבר. החל מהעונה השישית מושמעת הקלטה של כלי המיתר.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 20 בדצמבר 2010 | 6 בפברואר 2011 |
|  | 2 | 28 | 28 | 2 בפברואר 2011 | 12 במרץ 2012 |
|  | 3 | 9 | 9 | 20 באוקטובר 2012 | 22 בדצמבר 2012 |
|  | 4 | 10 | 10 | 22 באפריל 2013 | 27 בפברואר 2014 |
|  | 5 | 37 | 37 | 12 באוקטובר 2015 | 25 בדצמבר 2016 |
|  | 6 | 24 | 24 | 12 ביולי 2017 | 16 באוקטובר 2018 |
|  | 7 | 5 | 5 | 29 ביולי 2019 | 16 באפריל 2020 |
מטרת המשחק

בכל סיבוב ישנו מתמודד ראשי המתמודד מול עשרה מתמודדים אחרים על שאלות טריוויה.
מטרת המתמודד הראשי לנצח במשחק ראש בראש כמה שיותר מתמודדים מתוך העשרה שמולו.
במידה והצליח להדיח את כל העשרה, זוכה המתמודד הראשי במיליון ש"ח.
שיטת המשחק

ההתמודדות במשחק היא בשיטת "ראש בראש".
בכל סיבוב בוחר המתמודד הראשי מתמודד אחד מתוך העשרה עמו הוא מתחרה באותו סיבוב, כאשר לכל מתמודד מוקצבות עשרים שניות על מנת לענות תשובה נכונה. התשובה מופיעה עם אותיות חסרות. מותר לענות תשובות שגויות במהלך 20 השניות, אבל צריך להגיד את התשובה הנכונה (בין היתר) בפרק הזמן הזה. המתמודד הראשון אשר לא ענה נכון על השאלה עף דרך הפתח ברצפה עליו הוא עומד.
לכל אחד מעשרת המתמודדים ישנו מטבע עם סכום כסף הנע בין שקל עד 50,000 ש"ח. במשחק קיימים הסכומים: 1, 1,000, 5,000, 20,000 ו-50,000. קיימים 2 מטבעות לכל סכום. כמו כן, אחד מהמטבעות בסכום 1,000 ש"ח הוא "ג'וקר", שכאשר נחשף כל המתמודדים שעדיין במשחק מקבלים את הסכום.
במידה והמתמודד הצליח לנצח את המתמודד הראשי, הוא זוכה בסכום הכסף המופיע על המטבע שלו. במידה והמתמודד הראשי מנצח בסיבוב, הסכום אשר מופיע על המטבע מתווסף לקופה שלו.
למתמודד הראשי יש אפשרות להשתמש פעם אחת בגלגל הצלה "העברת שאלה". כלומר, במידה ולא ידע תשובה לשאלה מסוימת הוא יכול להעביר את השאלה למתמודד שמולו. לאחר שהצליח להדיח חמישה מתמודדים מתוך העשרה, מקבל המתמודד הראשי במשחק זכות העברת שאלה פעם נוספת. בנוסף קיים משתתף שאינו לוקח חלק במשחק שהשחקן הזמין והשאלה עוברת אליו במידה ואינו יודע את התשובה. אם הוא מצליח לענות, השחקן יוכל להשתמש בו פעם נוספת שלא ידע תשובה ואחרת ייפול והמשתתף יאלץ להשתמש בהעברת שאלה במקרה שאינו יודע תשובה.
במידה והצליח לגבור על המתמודדים שמולו, במתמודד השלישי, יכול המתמודד לפרוש עם חצי מהסכום. מהחמישי וכל אחד שאחריו יכול המתמודד לפרוש עם כל הכסף שצבר במהלך המשחק.
במידה והמתמודד הראשי הפסיד בסיבוב, המתמודד מולו זוכה בפרס שבמטבע עליו שיחקו והמתמודד הראשי נופל. לעיתים המנחה הציע למתמודד לוותר על הפרס, שייתכן שהוא נמוך, בהסתמך על מטבעות שעדיין לא נפתחו במשחק, והניח הצעת ביניים.
שיטת המשחק > סבב מהיר

בתום 2 סיבובים המתמודדים שנשארו מהסיבוב השני מתמודדים ביניהם על שאלות טריוויה. לכל שאלה מוקצות 10 שניות למענֶה. כל תשובה נכונה מוסיפה לקופה המצטברת 500 ש"ח. המתמודד האחרון ששורד את סבב השאלות זוכה בסכום שהצטבר בסיבוב זה.
תוכניות ספיישל > עונה ראשונה

ספיישל "היפה והחנון" בהשתתפות כוכבי העונה השנייה של התוכנית.
תוכניות ספיישל > עונה שנייה

ב-16 ביוני 2011 שודר ספיישל "הישרדות" עם כוכבי העונה החמישית של התוכנית.
ב-20 ביוני וב-27 ביוני 2011 השתתפו ילדים בתור משתתפים במשחק.
תוכניות ספיישל > עונה חמישית

ב-21 באפריל 2016 שודרה תוכנית סיום העונה, אשר במהלך רובה ירון ברובינסקי הפך למתמודד ראשי ובמקומו הנחה אסי ישראלוף.
תוכניות ספיישל > עונה שישית

ב-22 באוקטובר 2017 שודר ספיישל חתונה
ב־12 ביולי 2017 שודר ספיישל שמות מיוחדים
תוכניות ספיישל > עונה שביעית

ב-17 ביוני 2017 שודר ספיישל הכסף הגדול, אשר במהלך רובו 8 מטבעות היו שווים 50000 שקלים ובשני מטבעות היה את הספרה 0.
מכירת הפורמט

פורמט התוכנית "לעוף על המיליון" נמכר לרשת NBC האמריקאית עוד לפני שידור התוכנית בישראל.
חברת אנדמול גרמניה רכשה את הפורמט לשידור ברשת פרו זיבן (ערוץ 7 בגרמניה), רשת הטלוויזיה המסחרית הגדולה בגרמניה, הנמצאת בבעלותו של איש העסקים הישראלי-אמריקאי, חיים סבן, ואף צילמה את הפיילוט לתוכנית הגרמנית באתר הצילומים בישראל.
ביולי 2011 שודרה בערוץ 3 הספרדי התוכנית הראשונה של השעשועון בגרסה הספרדית וזכתה לרייטינג גבוה. באפריל 2012 התוכנית עלתה בברזיל בערוץ Band. באוקטובר 2013 התוכנית עלתה בארצות ערב בערוץ MBC1 ושודרה עד ינואר 2014. באוגוסט 2016, שודרה התוכנית לראשונה בצרפת בערוץ 8 המקומי תחת השם "Still Standing".
ביטויי סלנג של דור ה-Z ודור האלפא

ביטויי סלנג של דור ה-Z ודור האלפא הן מילות סלנג אשר פופולריות במיוחד בקרב האוכלוסייה שנולדה בין סוף שנות ה-90 לתחילת העשור השני של המאה ה-21. הסלנג של דור ה-Z ודור האלפא מושפע מאוד מתרבות האינטרנט ומתופעות אינטרנט (מימז), והתפתח במיוחד בזכות פלטפורמות מדיה חברתית כמו יוטיוב, רדיט, טוויטר, אינסטגרם וכן גם טיקטוק, אשר סייעו באופן מהותי בהתפשטות המהירה של הסלנג החדש בקרב צעירים רבים ברחבי העולם.
חלק גדול ממילות הסלנג הפופולריות ביותר בקרב דור ה-Z ודור האלפא משקפות את החוויות החברתיות הייחודיות, ההומור והתרבות המקוונת אשר נפוצה במיוחד בקרב דור ה-Z ודור האלפא. המקורות לביטויי הסלנג מגוונים, וכוללים, בין היתר, ביטויים שהגיעו מהסלנג האפרו-אמריקני, מתת-תרבות הגיימרים, תת-תרבות הנשפים הלהט"בית ואף מתת-תרבות האינסל (ובישראל, גם מתתי-התרבות של הערסים וצרכני הסמים).
רשימת ביטויי סלנג עבריים בקרב דור ה-Z ודור האלפא

| מילה או ביטוי | משמעות | סימוכין |
| --- | --- | --- |
| בלתי | שם תואר, קיצור של הביטוי "בלתי נסבל". |  |
| גזור | במקור, התואר התייחס לאדם הנמצא תחת השפעת סמים. תיאור חיובי לאדם שעושה מעשי שטות. |  |
| פלופ | אדם מוזר, או תחת השפעת סמים, שמתנהג בצורה משעשעת. ניתן גם לומר "אוכל פלפה" על מנת לתאר אדם שנמצא בשיגעון. |  |
| דיבור | כינוי למשהו מעורר עניין. נאמר גם בצורה "יש דיבור", כדרך להביע הסכמה. |  |
| זורם | מסכים לתוכנית כלשהי. לדוגמה: "אתה זורם לנסוע לאילת?". (נפוץ גם כשם עצם: זרימה, לדוגמה: "יש זרימה לאילת?") |  |
| חצי קלאץ' | באופן חלקי. ביטוי מיושן שחזר לשימוש. |  |
| מקריפ | צורה שמושמשת בעברית של הביטוי האנגלי "קריפי". דבר מה מטריד ומעורר צמרמורת. |  |
| מת | צורה מקוצרת של הביטוי "מת מצחוק". |  |
| פיפי | קיצור של "עשיתי פיפי במכנסיים (מרוב צחוק)" - כינוי לדבר מה מצחיק, וביטוי צחוק. |  |
| צ'וצ'ה | כינוי לבחורה בעלת מראה חיצוני אטרקטיבי. |  |
| תסביך | מצב של חרדה או צרה, שאליו אין פתרון פשוט. ניתן גם לומר "אוכל תסביך" על מנת לתאר אדם שנמצא במצב כזה. |  |
מטוכיון

מטוכיון (מיוונית: μετοχή מטוכי או μετόχιον, "שותפות, נכס משותף", ברבים: μετόχια מטוכיה; ברומנית: metoc או metohе; בבולגרית: μετόχ  וברבים: метоси; בסרבית: метох, метохија; ברוסית: монастырское подворье פודבוריה) בנצרות האורתודוקסית הוא שלוחה של מנזר או טריטוריה התלויה במנזר. המונח מתייחס גם לנציגות של כנסייה אוטוקפלית אחת בתחומה של כנסייה אוטוקפלית אחרת.
מנזר בת או שלוחה של מנזר

מטוכיון הוא  מנזר קטן  הכפוף למנזר אחר, מעין שלוחה של אותו מנזר. 
בדרך כלל נוצר מטוכיון על ידי היפרדות מהתחום המקורי של מנזר. עם זאת יכול להיווצר גם על ידי סיפוחו של מנזר אחד למנזר אחר, יותר גדול או יותר עשיר, לרוב עקב הידרדרות מצבו הכלכלי כפי שקרה להרבה מנזרים בשלהי האימפריה הביזנטית. 
מאוחר יותר כונה מטוכיון כל מנזר שמייסדיו סיפחו אותו למנזר גדול יותר.
במטוכיה אספו התושבים המקומיים תרומות עבור המנזר הגדול. במטוכיון חיו בדרך כלל נזירים אחדים או נזיר אחד בלבד.
בימי האימפריה הביזנטית החל מהמאה התשיעית, הוקמו הרבה מטוכיה, ובמיוחד על ידי המנזרים שעל הר אתוס. באותה תקופה ובימי השלטון העות'מאני, החל מהמאה הארבע-עשרה קמו על אחוזות המנזרים יישובים שונים.
בבולגריה המנזר רילה  (ששכן עד 1878 תחת שלטון עות'מאני) הקים לא פחות  מאה שלוחות - מטוכיה - בכל רחבי חצי האי בלקן. אחד מהם, למשל הוקם ב-1378 בכפר אורליצה, 22 ק"מ מרחק מרילה.
בעת השלטון העות'מאני בבולגריה עזרו המטוכיה לשמור את האמונה ואת הליטורגיה בשפה הבולגרית.  במטוכיה התקיימו לימודים, כולל לימוד קריאה וכתיבה.
דוגמאות אחרות של מטוכיה בבולגריה הם ה"מטוך" גאורגי הקדוש ששויך למנזר בצ'קובסקי והמטוך הבולגרי בקרוויה (קלמריה) ביוון ששויך למנזר הילנדר
ידועות מטוכיה גם בארצות הרומניות וברומניה של ימינו:
המנזר מיכאי וודה בבוקרשט היה מטוך של המנזר סימונופטרה בהר אתוס.
המנזר בוצ'ום ביאשי נבנה ב-1863 כמטוך של מנזר פרודרומוס הרומני בהר אתוס.
הסקית פרודרומוס הרומני על הר אתוס הוא מטוך של מנזר לייניץ'
הסקית לוקורלה בבוקרשט היה מטוך של מנזר מיכאי וודה
ה"מיטוק" דרגומירנה בסוצ'אבה.
דוגמאות של מטוכיה ביוון:
כנסיית ניקולאוס אורפאנוס (היתום) בסלוניקי שהייתה מטוכיון של המנזר ולטאדסן בעיר
(ראו תמונה)
מנזר בת או שלוחה של מנזר > אדמות של מנזר או כנסייה ועובדיהן

בסרביה של ימי הביניים אחוזה או נכס של מנזר או כנסייה כונו  מטוכיה.
נכסים שהוענקו לכנסייה או מנזר הפכו ל"מטוכיה".  בהתחלה התיישבות של נזירים שעיבדו אדמות השייכות למנזר נקראה מטוכיה. בעת ובעונה אחת מונח זה ציין כפר או קבוצת כפרים  או מנזר קטן  שהיו כפופים למנזר גדול.
לפעמים קראו מטוכיה לכל האנשים שחיו על אדמה של מנזר או כנסייה. 
במובן הצר של המילה  משמעות המילה הסרבית "מטוך" הוא של מרכז מנהלי של מטוכיה.
מייסדי כנסיות או מנזרים מסוימים סיפחו אותם למנזר גדול ונכפה עליהם  סמכותו של אותו מנזר.נוצרו על ידי כך אחוזות כנסייתיות "מטוכיות" שכללו תכופות כמה כפרים. המנזרים הגדולים יכלו לשלוט בשתי מטוכיות או יותר, שנמצאו רחוק מהם. בראש מטוכיה עמד נזיר מנהל,"אקונום" שנעזר בעוזרים בתחום המנהלי, המשפטי, הצבאי ובפיננסי.  .
בתקופות מאוחרות יותר נקראה מטוכיה כל אחוזה רחוקה מהמנזר שהיא שייכת לו.
קטגוריה דומה למטוכיון הייתה מונידריון. למונידריון עצמו היו מסופחים כמה מטוכיה, אבל הוא עצמו היה תלוי במנזר גדול יותר. לפי איגור. פ מדבדב המטוכיון והמונידריון נבדלים במעמדם המשפטי והכלכלי. המונידריון נהנה מעצמאות מסוימת, בעוד שהמטוכיון תלוי בחלוטין במנזר האם.
מנזר בת או שלוחה של מנזר > חבל מטוכיה

מהשם מטוכיה  נגזר שם החבל מטוכיה, אזור מסביב לערים פץ' ודצ'אני שבשטח רפובליקת קוסובו של ימינו. 
החבל "מטוכיה"  (שנודע באלבנית כ Rrafshi Dukagjin לפי משפחת הנסיכים דוקג'יני)  נקרא כך בסרבית משום המספר הרב של "מטוכיה"  - כפרים ואחוזות שבו, שהשתייכו בימי הביניים למנזרים אורתודוקסיים סרבים ולמנזרים בהר אתוס. 
בעת השלטון של טיטו ביוגוסלביה  בשנים 1945- 1968 וכן סרביה של ימינו החל מ-1990 החבל קוסובה נקרא "קוסובו ומטוכיה".
נציגות כנסייתית

"מטוכיון" נקראת גם נציגות דיפלומטית כנסייתית, למשל של כנסייה אוטוקפלית אחת בתחום כנסייה אחרת. 
הכנסייה המארחת מעניקה לנציגות שטח אדמה או בית שבה תיוצג הכנסייה הזרה.  השטח נחשב אז ל"חוץ-טריטוריאלי"  ובתאם לחוקי הכנסייה שייך לכנסייה הזרה.
שם עבודת הקודש נעשית בשפת הכנסייה הזרה והקהילה שלה מורכבת לעיתים קרובות ממהגרים או מבקרים בדרכם למקום של הכנסייה הזרה. 
בדרך כלל מטוכיון כזה מכיל לכל היותר כמה פרוכיות.
באיטליה קמו בסיציליה מטוכיה ביזנטיות, מורשת של השלטון היווני-ביזנטי באי.
בתקופה המודרנית קיימות מטוכיה של הכנסייה הביזנטית הקתולית  בשלוש אפרכיות:
אפרכיית לונגרו - עבור האלבנים -ארברש - שביבשה, אפרכיית פיאנה דלי אלבנזי - עבור הארברשה של סיציליה, והמנזר האפרכי גרואפראטה ברומא.
לקריאה נוספת

Медведев И. П. Мистра. Очерки истории и культуры поздневизантийского города. Глава IV. Монастыри и монастырское
землевладение в Мистре, Наука, 1973 (איגור פ. מדבדב - מיסטרה.
מסות בהיסטוריה והתרבות של עיר ביזנטית מאוחרת. פרק ד. מנזרים והאחוזות המנזריות במיסטרה - בכתב העת "נאוקה" - המדע - 1973ברוסית)
, Radomir V. Popović art.Metoh. In: Enciklopedija pravoslavlja. Ed. Dimitrije M. Kalezić. Knjiga druga: I – O. Beograd : Savremena administracija, 2002. ISBN 86-387-0679-0. S. 1206.
(סרבית)
, Alice-MaryTalbot art.Metochion. In: The Oxford Dictionary of Byzantium. Ed. Alexander P. Kazhdan. New York : Oxford University Press, 1991. 2338 s. ISBN 0-19-504652-8. S. 1356 – 135
David Urquhart: Der Geist des Orients erläutert in einem Tagebuche über Reisen durch Rumili während einer ereignissreichen Zeit. Band 1. Cotta, 1839, S. 70 S. 114
(רוח המזרח מוסברת ביומן מסעות דרך רומליה בתקופת עתירת מאורעות).
אתר תיירות - על מטוכים בבולגריה
Wolfgang Hage - Das orientalische Christentum. W. Kohlhammer Verlag, 2007, ISBN 978-3-17017668-3, S. 108 u.ö
Alexander Olson - Environment and Society in Byzantium, 650-1150:  עמ'171 Between the Oak and the Olive Palmgrave MacMillan 2020
הערות שוליים

↑  באתר על המורשת הביזנטית - Byzantine Legacy ברשת
↑  A.Talbot 1991
↑  R.Popović
↑  D.Urquhart
↑  Olson 2020 עמ' 171
↑  W.Hage
מנזר הקדוש ניקולאוס היתום בסלוניקי שפעל בימי השלטון העות'מאני כמטוכיון של המנזר ולטאדס השוכן גם הוא בסלוניקי
דורימון: מלחמת הכוכבים הקטנה של נוביטה 2021

| --- | --- |

כרזת הסרט בעברית
 מבוסס על:  Doraemon: Nobita's Little Star Wars 
 בימוי:  שין יאמאגוצ'י
 מדינה:  יפן 
 הקרנת בכורה:  4 במרץ 2022 
 משך הקרנה:  108 דק' 
 שפת הסרט:  יפנית 
 סוגה:  אנימה הרפתקאות, אנימת אקשן 
 סרט קודם:  Doraemon: Nobita's New Dinosaur 
 סרט הבא:  Doraemon: Nobita's Sky Utopia 
 doraeiga.com/2021
 דף הסרט ב־IMDb
 
דורימון: מלחמת הכוכבים הקטנה של נוביטה 2021 (ביפנית: ドラえもん: のび太の 宇宙小戦争 2021) הוא סרט אנימה יפני משנת 2022. זהו הסרט ה-41 בסדרת הסרטים בזיכיון של "דורימון", והוא משמש כרימייק לסרט השישי בסדרה שיצא לאקרנים במקור בשנת 1985.
הקרנת הבכורה של הסרט ביפן הייתה אמורה להתקיים במקור ב-5 במרץ 2021, אך בעקבות מגפת הקורונה הקרנת הבכורה של הסרט התעקבה והתקיימה לבסוף ב-4 במרץ 2022. בישראל, הופץ הסרט בבתי קולנוע ב-20 באוקטובר 2022,  עם דיבוב בעברית; עם הפצת הסרט, זאת המדיה הראשונה בזיכיון "דורימון" מאז סדרת האנימציה משנת 2005, כמו כן גם המדיה האחרונה בזיכיון, שדובבה לעברית.
מאוגוסט 2022 הסרט הפך זמין לצפייה באמזון פריים. החל מ-7 בדצמבר 2022 הסרט נמכר גם ב-DVD וב-Blu-Ray ביפן.
תקציר העלילה

פאפי, חייזר זעיר ומנהיג כוכב לכת מרוחק, בורח לכדור הארץ על מנת להתחמק מכוחות מורדים שהשתלטו על כוכב הלכת שלו. דורימון, נוביטה וחבריהם צריכים כעת להסתיר את פאפי מהמורדים אשר מעוניינים להרוג אותו.
צוות המדבבים

בהפקת הגרסה העברית, אשר הופקה על ידי אולמן מדיה, השתתפו בדיבוב הדמויות:
אור אזולאי (דורימון)
דור סרוגו (נוביטה נובי)
ספיר דרמון (שיזוקה)
גילן שחף (סונאו)
סער בדישי (ג'יאן)
דניאל מגון (פאפי)
מיה אלון (פינה)
יובל בינדר (לוקורוקו)
יורם יוספסברג (דרקולול)
אליעזר וייס (גנרל גילמור)
גיא זיידמן (סגן פיסיה)
יהלי ווטסון (דקיסוגי)
צחי כהן (ג'נבו)
אמצעי תקשורת אחרים > ספר

עלילת הסרט יצאה לשווקים גם ב-4 בפברואר 2022 במהדורת ספר אשר נכתב על ידי שודאי פוקושימה.
אמצעי תקשורת אחרים > משחק וידאו

משחק נינטנדו סוויץ' המבוסס על הסרט נוצר על ידי FuRyu והיה אמור לצאת לשווקים ב-4 במרץ 2021, אך ההשקה של המשחק נדחתה בעקבות מגפת הקורונה. המשחק יצא לשווקים לבסוף ב-4 במרץ 2022.
ראו גם

דורימון
הערות שוליים

↑  דורימון: מלחמת הכוכבים הקטנה של נוביטה 2021, במיזם "אישים" לתיעוד היצירה הישראלית
המתנחל

| --- | --- |

סמליל התוכנית בשתי העונות הראשונות
 סוגה:  מציאות תיעודית
 בימוי:  גבריאל ביבליוביץ (עונה 1) גל רז (עונה 3)
 מנחים:  חנוך דאום
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  22
 הפקה
 מפיקים בפועל:  יובל תלמודי (עונה 1) טל בראל (עונה 2)
 חברת הפקה:  קודה תקשורת
 עורכים:  גל רז
 מוזיקה:  אורן פולק גל תורן דודוש קלמס
 אורך פרק:  25-35 דקות
 שידור
 רשת שידור:  ערוץ 10 (עונות 1-2) רשת 13 (עונה 3)
 תקופת שידור מקורית:  25 בדצמבר 2013 – 4 באפריל 2019 (5 שנים)
המתנחל היא תוכנית מציאות תיעודית קומית ישראלית, שבמסגרתה חנוך דאום גר בביתם של ידוענים למשך 48 שעות על מנת לקדם את חייהם. התוכנית עלתה לאוויר ב-25 בדצמבר 2013 בערוץ 10, שם שודרה במשך שתי עונות, ובעונתה השלישית שודרה ברשת 13 עד לירידתה ב-4 באפריל 2019.
פורמט

חנוך דאום מגיש התוכנית, מופיע כמאמן אישי בביתם של ידוענים במטרה לשפר את חייהם. הוא "מתנחל" בביתם למשך 48 שעות, על מנת לקדם את חייהם המדשדשים. דאום שאינו מאמן אישי מקצועי, חולק להם עצות כיצד לקדם את הקריירה שלהם תוך כדי הומור על גבם והומור עצמי. בתוכנית מרבה דאום לדבר על הפרעותיו, לדבר על חייו, ולשלב את משפחתו ואת ראש ממשלת ישראל, בנימין נתניהו, בחלק מן הפרקים.
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג |
| --- | --- | --- | --- | --- | --- | --- |
|  | 1 | 11 | 11 | 25 בדצמבר 2013 | 5 במרץ 2014 | 5.9% |
|  | 2 | 6 | 6 | 8 בפברואר 2015 | 15 במרץ 2015 | 11% |
|  | 3 | 5 | 5 | 12 במרץ 2019 | 4 באפריל 2019 | 7.3% |
פרקים > עונה 1 (2013–2014)

| מספר פרק בתוכנית | מספר פרק בעונה | משתתף/ת | תאריך שידור מקוריישראל | מדרוג | מקור |
| --- | --- | --- | --- | --- | --- |
| 1 | 1 | יורם שפטל | 25 בדצמבר 2013 | 7.2% |  |
| 2 | 2 | פליקס חלפון | 1 בינואר 2014 | 6.8% |  |
| 3 | 3 | ליהיא גרינר | 8 בינואר 2014 | 5.8% |  |
| 4 | 4 | ארי שמאי | 15 בינואר 2014 | 5.3% |  |
| 5 | 5 | איתי שגב | 22 בינואר 2014 | 4.4% |  |
| 6 | 6 | רינת גבאי | 29 בינואר 2014 | 6.2% |  |
| 7 | 7 | ספיישל טרנסג'נדר | 5 בפברואר 2014 | 6.2% |  |
| 8 | 8 | אבי ביטר | 12 בפברואר 2014 | 6.8% |  |
| 9 | 9 | דנה רון | 19 בפברואר 2014 | 5.6% |  |
| 10 | 10 | מירי רגב | 26 בפברואר 2014 | 4.5% |  |
| 11 | 11 | איתמר בן גביר | 5 במרץ 2014 | 6.9% |  |
פרקים > עונה 2: בחירות 2015 (2015)

| מספר פרק בתוכנית | מספר פרק בעונה | משתתף/ת | תאריך שידור מקוריישראל | מדרוג | מקור |
| --- | --- | --- | --- | --- | --- |
| 12 | 1 | זהבה גלאון | 8 בפברואר 2015 | 10.6% |  |
| 13 | 2 | אלי ישי | 15 בפברואר 2015 | 9.5% |  |
| 14 | 3 | נפתלי בנט | 22 בפברואר 2015 | 11.4% |  |
| 15 | 4 | יאיר לפיד | 1 במרץ 2015 | 12.1% |  |
| 16 | 5 | מפלגת השנ"צ | 8 במרץ 2015 | 11.2% |  |
| 17 | 6 | רביב דרוקר | 15 במרץ 2015 | 11.5% |  |
פרקים > עונה 3: בחירות 2019 (2019)

| מספר פרק בתוכנית | מספר פרק בעונה | משתתף/ת | תאריך שידור מקוריישראל | מדרוג | מקור |
| --- | --- | --- | --- | --- | --- |
| 18 | 1 | איילת שקד | 12 במרץ 2019 | 7.2% |  |
| 19 | 2 | אבי גבאי | 19 במרץ 2019 | 6.8% |  |
| 20 | 3 | מירי רגב | 26 במרץ 2019 | 7% |  |
| 21 | 4 | תמר זנדברג | 2 באפריל 2019 | 7.4% |  |
| 22 | 5 | יאיר לפיד | 4 באפריל 2019 | 8% |  |
רגעים בולטים

בפרק השלישי של העונה הראשונה, ליהיא גרינר התייחסה באמוציונליות לתקרית בה גירשה מהחתונה שלה את אביבית בר זוהר. לאחר כמה שנים, הקטע הועלה מחדש לרשתות החברתיות והפך במהרה לויראלי.
בפרק ה-11 של העונה הראשונה, נחשף לראשונה שבסלון ביתו של איתמר בן גביר תלויה תמונתו של ברוך גולדשטיין, על רקע מערת המכפלה בה ביצע טבח ב-29 מתפללים מוסלמים. שנים לאחר מכן, נושא התמונה הפך להיות במוקד השיח הפוליטי, והשפיע רבות על דמותו ותדמיתו של בן גביר.
פרסים ומועמדויות

| שנה | טקס | קטגוריה | מועמדות | תוצאה |
| --- | --- | --- | --- | --- |
| 2015 | פרסי האקדמיה לטלוויזיה לשנת 2014 | תוכנית אירוח | עונה 1 | מועמדות |
| 2016 | פרסי האקדמיה לטלוויזיה לשנת 2015 | תוכנית דוקו-ריאליטי | עונה 2 | מועמדות |
הערות שוליים

↑  דוד אברהם‏, רייטינג יומי: כלום לא בוער, באתר וואלה, 26 בדצמבר 2013
↑  דוד אברהם‏, רייטינג יומי: חם ומתוק, באתר וואלה, 2 בפברואר 2014
↑  דוד אברהם‏, רייטינג יומי: יאמי גם בטבלאות, באתר וואלה, 9 בינואר 2014
↑  דוד אברהם‏, רייטינג יומי: מי הנמיך את הלהבה שלי?, באתר וואלה, 16 בינואר 2014
↑  דוד אברהם‏, רייטינג יומי: מנה, נבחרת, באתר וואלה, 23 בינואר 2014
↑  דוד אברהם‏, רייטינג יומי: מפתח מאסטר, באתר וואלה, 30 בינואר 2014
↑  דוד אברהם‏, רייטינג יומי: טעם מוכר, באתר וואלה, 6 בפברואר 2014
↑  דוד אברהם‏, רייטינג יומי: המתיקות שאחרי, באתר וואלה, 13 בפברואר 2014
↑  דוד אברהם‏, רייטינג יומי: אבא עשיר, אבא עני, באתר וואלה, 20 בפברואר 2014
↑  דוד אברהם‏, רייטינג יומי: חם אבל לא רותח, באתר וואלה, 27 בפברואר 2014
↑  דוד אברהם‏, רייטינג יומי: מתנחלים במטבח, באתר וואלה, 6 במרץ 2014
↑  דוד ורטהיים‏, רייטינג יומי: כוכב במנוסה, באתר וואלה, 9 בפברואר 2015
↑  דוד ורטהיים‏, רייטינג יומי: מנה פושרת, באתר וואלה, 16 בפברואר 2015
↑  דוד ורטהיים‏, רייטינג יומי: גב האומה VIP, באתר וואלה, 23 בפברואר 2015
↑  דוד אברהם‏, רייטינג יומי: מחזירים את השידור למטבח, באתר וואלה, 2 במרץ 2015
↑  דוד אברהם‏, רייטינג יומי: בחירות זה טוב לגב, באתר וואלה, 9 במרץ 2015
↑  דוד ורטהיים‏, רייטינג יומי: בלי טיפ לשליח, באתר וואלה, 16 במרץ 2015
↑  אלכסנדר כץ, קרב צמוד בין 2025 לגב האומה; 8.5% לשלושער של רונאלדו, באתר ביזפורטל, 13 במרץ 2019
↑  אלכסנדר כץ, גנץ התראיין, הצופים לא נהרו: רק 29% לראיונות ב-3 הערוצים, באתר ביזפורטל, 20 במרץ 2019
↑  אלכסנדר כץ, תעמולת הבחירות החלה: 9.9% צפו בשידורים בערוצים השונים, באתר ביזפורטל, 27 במרץ 2019
↑  אלכסנדר כץ, שיא רייטינג למתנחל עם תמר זנדברג; נתון חלש לחצי גמר הגביע, באתר אייס, 3 באפריל 2019
↑  אלכסנדר כץ, ותודה לביבי: נתניהו הקפיץ את הרייטינג של שרון ורני בע"מ, באתר ביזפורטל, 7 באפריל 2019
↑  עידן יוסף-ימין, ‏ליהיא גרינר: "זה הדבר היחיד שלא בא לי לדבר עליו", באתר ‏מאקו‏, 3 באוגוסט 2021
↑  25 שנה לברוך גולדשטיין: משפיע על הבית היהודי?, באתר "סרוגים", 25 בפברואר 2019
↑  כאן רשת ב', בן גביר: לא אוריד את התמונה של ברוך גולדשטיין, באתר כאן – תאגיד השידור הישראלי, 15 בפברואר 2019
↑  עמיחי אתאלי ואמיר אלון, בן גביר: "הסרתי את תמונת גולדשטיין כדי למנוע ממשלת שמאל", באתר ynet, 15 בינואר 2020
↑  אופירה וברקוביץ', ‏"אצלי בסלון תלויה מגילת העצמאות, ואצלו תמונה של טרוריסט", באתר ‏מאקו‏, 15 ביולי 2022
1 2 3  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
1 2 3  במגזר היהודי
| חנוך דאום |
| --- | --- | --- |
| ספרים | חגים, חוגגים ומה שביניהם • מה אתה יותר יהודי או ישראלי • אלוהים לא מרשה • בשביל הנפש • רב הנסתר • נפש יהודית • החיים הם תקופה קשה • החיים הם רק תקופה |  |
| תוכניות טלוויזיה | שעת נפש • מחוברים • המתנחל • הקודחים • גרעינים • מחשב מסלול מחדש • יס מן |  |